

**Мемлекеттiк азық-түлiк контракт корпорациясының мәселелерi**

Қазақстан Республикасы Министрлер Кабинетiнiң Қаулысы 25 сәуiр 1995 ж. N 549

      Мемлекет мұқтажы үшiн астық сатып алуды қамтамасыз ету
мақсатында Қазақстан Республикасының Министрлер Кабинетi қаулы
етедi:

      1. Қазақстан Республикасы Ауыл шаруашылығы министрлiгi мен
Қаржы министрлiгiнiң Қазақстан Республикасы Министрлер Кабинетiнiң
"Мемлекеттiк ресурсқа 1995 жылдың астығын сатып алуды қамтамасыз
ету туралы" 1995 жылғы 21 наурыздағы N 309
 P950309\_
 қаулысына
сәйкес құрылған Мемлекеттiк азық-түлiк контракт корпорациясына
1995 жыл бойына тоқсан сайын аудара отырып, оның жарғылық қорын
қалыптастыруға 500 (бес жүз) мың теңге бөлу жөнiндегi ұсынысы
қабылдансын.

      2. Мемлекеттiк азық-түлiк контракт корпорациясына Қазақстан
Республикасының Ауыл шаруашылығы министрлiгiмен келiсiм бойынша
мынадай:

      мемлекеттiк ресурсқа орталықтандырылған астық сатып алу
жөнiндегi мемлекеттiк тапсырысшы;

      дайындаушы ұйымдар арасында мемлекет мұқтажы үшiн астық
сатып алуға тапсырыстарды орналастыру;

      мемлекеттiк ресурсқа астық сатып алу мен беруге бақылау
жасауды ұйымдастыру;

      мемлекеттiк ресурс астығын пайдалануды ұйымдастыру оның
қозғалысына есеп және бақылау жасауды ұйымдастыру;

      Қазақстан Республикасының Үкiметi белгiлеген мемлекеттiк
ресурсқа астық көлемiн сатып алуға жiберiлген қаржы қажеттiлiгiн
анықтау және аталған операцияларды қаржыландыруға тартылатын
кредиттер жөнiндегi берешектi өтеу бойынша есеп айырысуды жүргiзу;

      заңды тәртiппен белгiленген кредит заемшылар мiндеттерiн

жүзеге асыру жүктелсiн.
 3. Мемлекеттiк азық-түлiк контракт корпорациясын Қазақстан
Республикасының Ауыл шаруашылығы министрлiгiнiң ұсынуы бойынша
Қазақстан Республикасының Министрлер Кабинетi лауазымға
тағайындайтын және лауазымнан босататын президент басқарады.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК